
I. Vispārīgā informācija
1. Iepirkuma identifikācijas numurs: JŪ – 2/2024
2. Pasūtītājs: Sabiedrība ar ierobežotu atbildību “Jēkabpils ūdens”,
Vienotais reģistrācijas numurs: 45403000395, 
juridiskā adrese: Jaunā iela 60, Jēkabpils, Jēkabpils novads, LV – 5201,
Elektroniskā pasta adrese: info@jekabpilsudens.lv ,
Mājaslapas adrese: www.jekabpilsudens.lv  (sadaļā: Iepirkumi)
3. Pasūtītāja kontaktpersona: SIA „Jēkabpils ūdens” enerģētiķis Artūrs Glāznieks t.26802699, t.25578934, e-pasts: arturs.glaznieks@jekabpilsudens.lv
4. Papildu informāciju par iepirkuma dokumentos iekļautajām prasībām tiek sniegta 3 (triju) darbdienu laikā pēc pieprasījuma saņemšanas.
5. Ja papildu informācija pieprasīta kad atlikušas mazāk kā 3 (trīs) darba dienas līdz piedāvājumu iesniegšanas termiņa beigām, pasūtītājs informāciju ir tiesīgs nesniegt, pamatojoties uz to, ka tā nav pieprasīta laikus.

II. Iepirkuma priekšmets, piedāvājumu izvērtēšanas kritērijs
6. Iepirkuma priekšmets ir Saules elektrostacijas izbūve Notekūdeņu attīrīšanas iekārtās Daugavsalas ielā 3, Jēkabpilī, Jēkabpils novadā saskaņā ar šī nolikuma un tehniskās specifikācijas (4.pielikums) prasībām Pasūtītājam. 
7. Iepirkuma priekšmeta apjoms un apraksts noteikts nolikumam pievienotajā tehniskajā specifikācijā (4.pielikums).
8. Galvenais CPV kods 45000000-7 (Celtniecības darbi), papildus CPV kods 09331000-8 (Saules bateriju paneļi), papildus CPV kods 45310000-3 (Elektrības vadu instalācijas darbi).
	Darba izpildes vieta

	Darba izpildes laiks dienās

	Notekūdeņu attīrīšanas iekārtas Daugavsalas ielā 3, Jēkabpilī, Jēkabpils novadā
	120 (viens simts divdesmit) dienas (neskaitot atzīmes par būvdarbu pabeigšanu izdarīšanu būvniecības informācijas sistēmā)



9. Iepirkums nav sadalīts daļās. 
10. Nav atļauta piedāvājumu variantu iesniegšana.
11. Iepirkums tiek veikts atbilstoši Sabiedrisko pakalpojumu sniedzēju iepirkumu likuma (turpmāk – SPSIL) “zemsliekšņa” iepirkuma nosacījumiem, saskaņā ar Iepirkumu uzraudzības biroja mājas lapā publicētām Iepirkumu vadlīnijām Sabiedrisko pakalpojumu sniedzējiem (turpmāk – Vadlīnijas).
12. Šī nolikuma izpratnē Darbs ir līguma priekšmets. Darba detalizēts sastāvs sniegts nolikuma 4.pielikumā “Tehniskā specifikācija” un tā 1.pielikumā “Būvprojekts – Tehniskā shēma” un 2.pielikumā “Darbu daudzumu saraksts”.
13. Iepirkuma līguma slēgšanas tiesības tiks piešķirtas saimnieciski visizdevīgākajam piedāvājumam, kuru noteiks, ņemot vērā cenu. Līguma slēgšanas tiesības tiks piešķirtas Pretendentam, kurš iesniedzis piedāvājumu ar zemāko piedāvāto līgumcenu. Pasūtītājs piedāvājumu salīdzināšanai un izvērtēšanai izmantos cenu, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.
14. Iepirkuma līguma izpildes laiku, vietu un svarīgākos nosacījumus paredz tehniskā specifikācija (4.pielikums) un iepirkuma līguma projekts (5.pielikums).
15. Informāciju par iepirkumu Pasūtītājs publicē savā mājas lapā www.jekabpilsudens.lv – sadaļā “Iepirkumi”, kā arī Iepirkumu uzraudzības biroja Publikāciju vadības sistēmā www.iub.gov.lv. 
16. Ieinteresēto piegādātāju pienākums ir pastāvīgi sekot līdzi aktuālajai informācijai minētajā mājas lapā par konkrēto iepirkumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
17. Ieinteresēto piegādātāju sanāksme netiek paredzēta.
18. Nodrošinājums netiek paredzēts.

III. Pretendents
19. Piedāvājumu drīkst iesniegt:
19.1.  piegādātājs, kas ir juridiska vai fiziska persona vai pasūtītājs (turpmāk - Pretendents);
19.2. piegādātāju apvienība (turpmāk arī – Pretendents) nolikuma 1.pielikumā “Pieteikums” norādot visus apvienības dalībniekus. Pretendenta piedāvājumam jāpievieno visu apvienības dalībnieku parakstīta vienošanās par dalību iepirkuma procedūrā, katram apvienības dalībniekam izpildei nododamo Darba daļu (apjoms procentos no līgumcenas un darbi no Darbu daudzuma saraksta) un pārstāvības tiesībām parakstīt un iesniegt piedāvājumu. Ja ar piegādātāju apvienību tiks nolemts slēgt iepirkuma līgumu, tad pirms iepirkuma līguma noslēgšanas piegādātāju apvienībai jānoslēdz sabiedrības līgums, vienojoties par apvienības dalībnieku atbildības sadalījumu, un viens līguma eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. Sabiedrības līgumu var aizstāt ar personālsabiedrības nodibināšanu, par to rakstiski paziņojot Pasūtītājam;
19.3. personālsabiedrība (pilnsabiedrība vai komandītsabiedrība) (turpmāk arī – Pretendents) nolikuma 1.pielikumā “Pieteikums” norādot visus sabiedrības dalībniekus.

IV. Piedāvājuma iesniegšanas un atvēršanas laiks, vieta un kārtība
20. Piedāvājumu iesniegšanas termiņš ir norādīts iepirkuma publikācijā (atbilstoši nolikuma 15.punktam) Sabiedrības ar ierobežotu atbildību “Jēkabpils ūdens” telpās, 2.stāvā, Jaunā iela 60, Jēkabpils, LV– 5201 vai atsūtot pa pastu (t.sk. kurjerpastu), vai iesniedzot elektroniski, parakstītu ar drošu elektronisko parakstu pa e-pastu: info@jekabpilsudens.lv.
21. Pasta sūtījumam jābūt nogādātam norādītajā adresē vai e-pastā līdz iepirkuma publikācijā minētajam termiņam un laikam. Iesniegtie piedāvājumi ir Pasūtītāja īpašums un netiks atdoti atpakaļ Pretendentiem.
22. Piedāvājumi, kas iesniegti pēc šajā Nolikumā noteiktā piedāvājumu iesniegšanas termiņa, netiks izskatīti. 
23. Komisija atver iesniegtos piedāvājumus tūlīt pēc piedāvājumu iesniegšanas termiņa beigām nolikuma 20.punktā norādītajā vietā un laikā. Piedāvājumu atvēršana ir atklāta.
24. Piedāvājumu vērtēšanu un lēmumu pieņemšanu komisija veic slēgtā sēdē.
25. Pretendenta iesniegtais piedāvājums nozīmē pilnīgu šīs iepirkuma procedūras nolikuma noteikumu pieņemšanu un atbildību par to izpildi.
26. Piedāvājuma derīguma termiņš: 6 (seši) mēneši no piedāvājumu iesniegšanas termiņa beigu datuma.

V. Piedāvājuma noformēšana
27. Piedāvājums jāiesniedz aizlīmētā, aizzīmogotā aploksnē/iepakojumā – 1 (vienā) eksemplārā (viens oriģināls).
Uz piedāvājuma aploksnes/iepakojuma jābūt šādām norādēm:
Pasūtītāja nosaukums un adrese;
iepirkuma identifikācijas numurs un nosaukums;
atzīme “Neatvērt līdz iepirkuma piedāvājumu iesniegšanas noteiktajam termiņam un laikam;
pretendenta nosaukums, reģistrācijas numurs un juridiskā adrese.
28. Sagatavojot piedāvājumu, Pretendents ievēro, ka visas piedāvājuma daļas (ja daļas ir paredzētas iepirkumā) iesienamas vienā sējumā. Dokumentiem jābūt  cauršūtiem vai caurauklotiem. Auklu gali jāpārlīmē un jābūt norādei par kopējo lappušu skaitu piedāvājumā. Lappuses jānumurē un tām jāatbilst satura rādītājam. Piedāvājums jāievieto 27.punktā minētajā aploksnē/iepakojumā. Ja Pretendents iesniedz dokumentu atvasinājumus, tās jāapliecina normatīvajos aktos noteiktajā kārtībā. Piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
29. [bookmark: _Hlk509394194]Visa nolikumā noteiktā informācija Pretendentam jāiesniedz elektroniski. Informācijas sagatavošanā un iesniegšanā jāievēro nolikuma pielikumā norādītās formas un norādes.
30. Piedāvājuma dokumentiem jābūt latviešu valodā. Ārvalstu institūciju izdotie dokumenti var būt svešvalodā ar pievienotu tulkojumu latviešu valodā. Par dokumentu tulkojuma atbilstību oriģinālam atbild Pretendents.
31. Ja piedāvājumu iesniedz, parakstītu ar drošo elektronisko parakstu, tad Pretendents piedāvājuma noformēšanā ievēro Elektronisko dokumentu likumā un 2005.gada 28. jūnija Ministru kabineta noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskām un juridiskām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku.
32. Piedāvājumā vai pēc iepirkuma komisijas pieprasījuma drīkst iesniegt tikai tādus dokumentus, kuriem ir juridisks spēks. Lai dokuments iegūtu juridisku spēku, tam jābūt izdotam un noformētam atbilstoši Dokumentu juridiskā spēka likumam, bet ārvalstī izsniegtam publiskam dokumentam jābūt noformētam vai legalizētam atbilstoši Dokumentu legalizācijas likuma prasībām. 
33. Piedāvājuma dokumentos nedrīkst būt dzēsumi, aizkrāsojumi, neatrunāti labojumi, svītrojumi un papildinājumi. Kļūdainos ierakstus pārsvītro un labojumu atrunā atbilstoši Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība” ietvertajām prasībām.
34. Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkuma procedūrā.
35. Ja piedāvājumu iesniedz personu grupa, pieteikumu paraksta visas personas, kas ietilpst personu grupā. Ja piedāvājumu iesniedz personu grupa vai personālsabiedrība, piedāvājumā papildus norāda personu, kas iepirkumā pārstāv attiecīgo personu grupu vai personālsabiedrību, kā arī katras personas atbildības sadalījumu.
36. Ja Pretendents iesniedzis kāda dokumenta kopiju, to apliecina atbilstoši spēkā esošo normatīvo aktu prasībām. Ja dokumenta kopija nav apliecināta atbilstoši spēkā esošo normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, SPSIL 47.panta astotās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
37. Iesniedzot piedāvājumu, Pretendents pilnībā atzīst visus nolikumā (t.sk. tā pielikumos un formās, kuras ir ievietotas šā iepirkuma sadaļā) ietvertos nosacījumus.
38. Iesniegtie piedāvājumi, izņemot, ja pretendents piedāvājumu atsauc, paliek Pasūtītāja īpašumā.
39. Ja pretendenta iesniegtais piedāvājums neatbilst nolikuma prasībām vai noteikumiem, tad iepirkumu komisija ir tiesīga noraidīt pretendenta iesniegto piedāvājumu.

VI. Piedāvājumā iekļaujamie dokumenti
40. [bookmark: _Toc387721889][bookmark: _Toc405946943]Piedāvājumā jāiekļauj:
40.1. finanšu piedāvājums, kas sastāv no atbilstoši nolikuma 1.pielikumam sagatavots un atbilstoši nolikuma 34.punktam parakstīts “Pieteikums” un tam pievienotais pielikums nolikuma 4.pielikuma “Tehniskā specifikācija” 2.pielikums “Darbu daudzumu saraksts”;
40.2. Pretendentu atlases dokumenti: 
40.2.1. vienošanās vai apliecinājums (apliecinājuma veidne nolikuma 1.pielikuma “Pieteikums” 1.pielikumā) atbilstoši 19.2. vai 41.punkta prasībām (ja attiecināms);
40.2.2. Latvijā reģistrētiem komersantiem: dokuments par pilnvarotās personas tiesībām pārstāvēt komercsabiedrību, parakstot piedāvājumu un citus piedāvājumā iekļautos dokumentus, ja minētā persona nav komercreģistrā reģistrēts komersanta likumiskais pārstāvis. Ārvalstī reģistrētiem komersantiem: kompetentās institūcijas izziņa vai attiecīgajā valstī noteiktā kārtībā veikta izdruka no komersantu reģistra vai cits dokuments par Pretendenta likumiskā pārstāvja vai pilnvarotās personas tiesībām pārstāvēt komercsabiedrību, parakstot piedāvājumu, kā arī tādas komercsabiedrības likumiskā pārstāvja vai pilnvarotās personas tiesībām pārstāvēt komercsabiedrību, kuras vārdā persona ir parakstījusi kādu no šādiem dokumentiem: 1) nolikuma 19.2. vai 41.punktā minēto vienošanos, 2) jebkura veida apliecinājumu, vienošanos vai citu dokumentu, kas iesniegts atbilstoši SPSIL;
40.2.3. atbilstoši nolikuma 2.pielikuma “Kvalifikācija” 2.2.punkta 2.2.2.apakšpunkta prasībām aizpildīta tabula (skatīt sagatavoto veidni pielikumā) par 2.pielikuma “Kvalifikācija” 2.2.punkta 2.2.1.apakšpunktā noteikto Pretendenta pieredzi un to pierādošie dokumenti;
40.2.4. atbilstoši nolikuma 2.pielikuma “Kvalifikācija” 2.3.punkta 2.3.2.apakšpunkta prasībām aizpildīta tabula (skatīt sagatavoto veidni pielikumā) par 2.pielikuma “Kvalifikācija” 2.3.punkta 2.3.1. apakšpunktā noteikto Pretendenta piedāvātā atbildīgā būvdarbu vadītāja pieredzi un to pierādošie dokumenti;
40.2.5. [bookmark: _Hlk3969443]Piedāvātā būvspeciālista tiesības sniegt pakalpojumus būvniecības jomā iepirkuma komisija pārbauda interneta vietnē https://bis.gov.lv. Ārvalstu Pretendenta piedāvātā atbildīgā būvdarbu vadītāja kvalifikācijai jāatbilst speciālista reģistrācijas valsts, kurā speciālists patstāvīgi strādā, attiecīgajā profesijā prasībām noteiktu pakalpojumu sniegšanai. Pretendents iesniedz apliecinājumu, ka gadījumā, ja ar Pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā. Ja ārvalsts speciālistam ir izsniegts būvspeciālista sertifikāts Latvijas Republikā, tad Pretendenta apliecinājums nav jāiesniedz;
40.2.6. jāsniedz informācija par Pretendenta piedāvāto personālu atbilstoši nolikuma 2. pielikuma “Kvalifikācija” 2.3. punkta 2.3.1., 2.3.2., 2.3.3. un 2.3.4.apakšpunkta prasībām;
40.2.7. atbilstoši nolikuma 2.pielikuma “Kvalifikācija” 2.4.punkta prasībām aizpildīts “Apakšuzņēmēju saraksts” (ja attiecināms);
40.2.8. ja pretendents ir Latvijā reģistrēta akciju sabiedrība, Pretendents iesniedz apliecinājumu, ka Pretendentam nav ārzonā reģistrētu akciju īpašnieku vai turētāju, kuriem ir vairāk nekā 25% akciju (ja attiecināms). 
40.3. Tehniskais piedāvājums atbilstoši nolikuma 3.pielikuma “Darba organizācija” prasībām sagatavots un atbilstoši nolikuma 34.punktam parakstīts Darba organizācijas apraksts (ja attiecināms) un Darba veikšanas kalendārais grafiks.

VII. Noteikumi, kā piegādātāju apvienībām ir jāizpilda prasības attiecībā uz saimniecisko un finansiālo stāvokli vai tehniskajām un profesionālajām spējām
41. Konkrētā līguma izpildei, lai pierādītu atbilstību nolikuma 2.pielikuma “Kvalifikācija” prasībām, Pretendents drīkst balstīties uz citu uzņēmēju (tai skaitā apakšuzņēmēju) iespējām, neatkarīgi no savstarpējo attiecību tiesiskā rakstura:
41.1. šādā gadījumā Pretendents nolikuma 1.pielikumā “Pieteikums” norāda visas personas, uz kuru iespējām savas kvalifikācijas pierādīšanai tas balstās, un pierāda Pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos ar Pretendentu par sadarbību un/vai resursu nodošanu Pretendenta rīcībā konkrētā līguma izpildei. Apliecinājumus un vienošanās par sadarbību un/vai resursu nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi Pretendentam būs pieejami un tiks izmantoti līguma izpildes laikā, atkarībā no nodoto resursu veida. Iesniegtajiem dokumentiem (tai skaitā, apliecinājumiem un vienošanās) jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tās personas resursus, uz kura iespējām tas balstās savas kvalifikācijas pierādīšanai;
41.2. lai apliecinātu profesionālo pieredzi vai Pasūtītāja prasībām atbilstoša personāla pieejamību, Pretendents var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
42. Atbilstību kvalifikācijas prasībām, kas izvirzītas saskaņā ar SPSIL 52.pantu, pretendents kā piegādātāju apvienība var apliecināt kopumā.

VIII. Tehniskā specifikācija 
43. Tehniskās specifikācija ir pievienota šim nolikumam (nolikuma 4.pielikums).
44. Gadījumā, ja tehniskajā specifikācijā ir norādītas atsauces uz konkrētiem standartiem vai tajā norādīta specifiska izcelsme, īpašs process, kas raksturo tikai kāda konkrēta piegādātāja preces/iekārtas vai pakalpojumus, zīmols, patenti vai specifiski preču veidi, tiek pieņemts, ka šādu norādi lieto kopā ar vārdiem “vai ekvivalents”.

IX. Paskaidrojumi par finanšu piedāvājumu
45. Piedāvātā līgumcena jānosaka euro bez pievienotās vērtības nodokļa (turpmāk – PVN).
46. Finanšu piedāvājumā Pretendentam jāaizpilda nolikuma 4.pielikuma “Tehniskā specifikācija” 2.pielikums „Darbu daudzumu saraksts” atbilstoši Latvijas būvnormatīvam LBN 501-17 “Būvizmaksu noteikšanas kārtība”, kas apstiprināti ar Ministru kabineta 2017.gada 3.maija Ministru kabineta noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””, norādot vienības cenas ar precizitāti divi cipari aiz komata. Piedāvātā līgumcena bez PVN tiek ierakstīta nolikuma 1.pielikumā “Pieteikums”.
47. Katrā vienības cenā jāietver visi nodokļi, nodevas un maksājumi un visas saprātīgi paredzamās ar konkrētā darba izpildi saistītās izmaksas, izņemot PVN.
48. Vienību cenas tiek fiksētas uz visu Darba izpildes laiku un netiks pārrēķinātas, izņemot iepirkuma līgumā paredzētajos gadījumos.

X. Iepirkuma līguma projekts
49. Iepirkuma līgumu slēdz uz Pretendenta piedāvājuma pamata atbilstoši nolikuma 5.pielikumam “Līguma projekts”.
50. Līgumam pievieno iepirkuma laikā veikto saraksti ar piegādātājiem, kas ir svarīga līguma izpildei.

X. Apakšuzņēmēji
51. Pretendents savā piedāvājumā norāda visus paredzamos apakšuzņēmējus, kuru sniedzamo pakalpojumu vērtība ir vismaz 10000 euro, un katram šādam apakšuzņēmējam izpildei nododamo iepirkuma līguma daļu. Par apakšuzņēmējiem uzskata arī apakšuzņēmēju apakšuzņēmējus. Ir jāiesniedz Apakšuzņēmēja apliecinājums vai vienošanās par sadarbību līguma konkrētās daļas izpildē.

XI. Norāde uz tīmekļvietni, kur ir pieejama Eiropas vienotā iepirkuma procedūras dokumenta veidlapa, prasības tās aizpildīšanai un iesniegšanai
52. Norāde uz tīmekļvietni: http://espd.eis.gov.lv/.
53. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām kandidātu un pretendentu atlases prasībām. Piegādātājs iesniedz atsevišķu Eiropas vienoto iepirkuma procedūras dokumentu par katru personu, uz kuras iespējām kandidāts vai pretendents balstās, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām kandidātu un pretendentu atlases prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
54. Piegādātājs var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja piegādātājs apliecina, ka dokumentā iekļautā informācija ir pareiza.
55. Pasūtītājam jebkurā iepirkuma procedūras stadijā ir tiesīgs prasīt, lai kandidāts un pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām kandidātu un pretendentu atlases prasībām. Sabiedrisko pakalpojumu sniedzējs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
56. Eiropas vienotā iepirkuma procedūras dokumenta piemērošanas kārtību iepirkuma procedūrās nosaka Ministru kabinets. Eiropas vienotā iepirkuma procedūras dokumenta veidlapu paraugus nosaka saskaņā ar Eiropas Komisijas 2016. gada 5. janvāra Īstenošanas regulu Nr. 2016/7, ar ko nosaka standarta veidlapu Eiropas vienotajam iepirkuma procedūras dokumentam.

XII. Pretendentu izslēgšanas nosacījumi
57. Pasūtītājs izslēdz Pretendentu no turpmākas dalības iepirkuma procedūrā, kā arī neizskata Pretendenta piedāvājumu jebkurā no šādiem gadījumiem:
57.1. kandidātam pieteikumu un pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi kas kopsummā kādā no valstīm pārsniedz 150 euro;
57.2. ir pasludināts kandidāta vai pretendenta maksātnespējas process, apturēta kandidāta vai pretendenta saimnieciskā darbība, kandidāts vai pretendents tiek likvidēts.
58. Pretendenta izslēgšanas nosacījumi attiecās uz:
58.1.  uz personālsabiedrības biedru (ja Pretendents ir personālsabiedrība);
58.2.  uz Pretendenta norādīto personu, uz kuras iespējām Pretendents balstās, lai apliecinātu, ka Pretendenta kvalifikācija atbilst Iepirkuma procedūras dokumentos noteiktajiem prasībām.
59. Ja nodokļu parādi pārsniedz 150 euro, Iepirkuma komisija rīkojas pēc analoģijas ar SPSIL 48.panta piektās daļas 1.punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar SPSIL 49.panta piektajā daļā paredzēto. 
60. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar SPSIL 49.panta piektajā daļā paredzēto.
61. Informējam, ka tiks veikta pārbaude par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem. Starptautisko un Latvijas Republikas nacionālo sankciju likums pieejams: https://likumi.lv/ta/id/280278-starptautisko-un-latvijas-republikas-nacionalo-sankciju-likums . 

XIII. Piedāvājumu izvērtēšanas kritēriji un lēmuma pieņemšana
62. Pēc piedāvājumu atvēršanas iepirkuma komisija veic iesniegto piedāvājumu izvērtēšanu – pretendentu piedāvājumu noformējuma pārbaudi, pretendentu atlases, tehnisko un finanšu piedāvājumu atbilstības pārbaudi. Ja piedāvājuma dokumenti nav noformēti atbilstoši nolikuma prasībām, iepirkuma komisija, ņemot vērā iesniegto dokumentu trūkumu būtiskumu un/vai trūkumu ietekmi uz iespēju izvērtēt pretendenta atbilstību kvalifikācijas prasībām un piedāvājumu pēc būtības, ir tiesīga piedāvājumu nevērtēt.
63. Piedāvājumu noformējuma pārbaude:
63.1. Iepirkuma komisija pārbauda piedāvājuma piedāvājumu noformējuma atbilstību nolikuma 27.-34.punkta prasībām.
63.2. Ja konstatēta piedāvājuma noformējuma neatbilstība, tad iepirkuma komisija lemj par piedāvājuma noraidīšanu, izvērtējot neatbilstības būtiskumu saskaņā ar normatīvajiem aktiem.
64. Pretendentu atbilstības pārbaude kvalifikācijas prasībām: 
64.1. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības.
64.2. Iepirkuma komisija noraida vai izslēdz Pretendentu no turpmākās dalības iepirkuma procedūrā jebkurā no šādiem gadījumiem:
64.2.1. Pretendents vai persona, uz kuras iespējām pretendents balstās, ir sniedzis nepatiesu informāciju kvalifikācijas novērtēšanai;
64.2.2. Pretendents nav iesniedzis kādu no iepirkuma nolikumā prasītajiem dokumentiem vai dokuments nesatur nolikumā prasīto informāciju, vai iesniegtā dokumenta oriģinālam nav juridiska spēka. Iepirkuma komisija nenoraida piedāvājumu, ja trūkstošo informāciju (papilddokumentus, papildinformāciju) iespējams iegūt SPSIL noteiktajā kārtībā;
64.2.3. Pretendenta piedāvātajam personālam nav nolikuma 2.pielikuma “Kvalifikācija” prasībām atbilstošu būvprakses sertifikātu, izņemot gadījumus, kad profesionālā kvalifikācija iegūta ārvalstīs;
64.2.4. Pretendenta piedāvājumā norādītā pieredze nav atbilstoša nolikuma 2.pielikuma “Kvalifikācija” prasībām;
64.2.5. Darba izpildei piedāvātā personāla piedāvājumā norādītā pieredze nav atbilstoša nolikuma 2.pielikuma “Kvalifikācija” 2.3.punkta 2.3.1.apakšpunkta prasībām.
64.2.6. Pretendents nav sniedzis informāciju par piedāvāto personālu atbilstoši nolikuma 2.pielikuma “Kvalifikācija” 2.3.2., 2.3.3. un 2.3.4.apakšpunktu prasībām.
65. Piedāvājumu atbilstības pārbaude un vērtēšana:
65.1. Tehnisko piedāvājumu atbilstības pārbaudē nosaka tehniskā piedāvājuma atbilstību nolikuma 3.pielikuma “Darba organizācija” un 4.pielikuma “Tehniskā specifikācija” 1.pielikuma “Būvprojekts –Tehniskā shēma” norādīto tehnisko prasību līmenim. 
65.2. Piedāvājumu vērtēšanas gaitā iepirkuma komisija ir tiesīga pieprasīt, lai tiek izskaidrota tehniskajā piedāvājumā iekļautā informācija.
65.3. Iepirkuma komisija noraida Pretendentu, ja Pretendents ar tehnisko piedāvājumu un sniegtajām atbildēm uz iepirkuma komisijas jautājumiem nepierāda savu spēju būvdarbu laikā nodrošināt nolikumā norādīto tehnisko prasību izpildi.
65.4. Iepirkuma komisija pārbauda, vai Pretendents, aizpildot nolikuma 4.pielikuma “Tehniskā specifikācija” 2.pielikumu “Darbu daudzumu saraksts” nav to grozījis vai nav norādījis kādam darbam cenu. 
65.5. Iepirkuma komisija pārbauda, vai finanšu piedāvājumā nav aritmētisko kļūdu, vai nav saņemts nepamatoti lēts piedāvājums, kā arī izvērtē un salīdzina piedāvātās līgumcenas.
65.6. Ja iepirkuma komisija konstatē aritmētiskās kļūdas, tā rīkojas šādi: ja konstatēta neatbilstība starp vienības cenu un piedāvāto līgumcenu, kas iegūta sareizinot vienības cenu ar apjomu, tad noteicošā ir norādītā vienības cena;
65.7. Par kļūdu labojumu iepirkuma komisija paziņo Pretendentam.
65.8. Vērtējot finanšu piedāvājumu, iepirkuma komisija ņem vērā labojumus.
65.9. Ja piedāvājums konkrētam līgumam šķiet nepamatoti lēts, iepirkuma komisija rīkojas SPSIL noteiktajā kārtībā.
65.10. Ja iepirkuma komisija, pirms pieņem lēmumu par iepirkuma līguma slēgšanas tiesību piešķiršanu, konstatē, ka vismaz divu piedāvājumu novērtējums (piedāvātās līgumcenas) ir vienāds, iepirkuma komisija izvēlas piedāvājumu, kura piedāvātais garantijas laiks atklāta konkursa nolikumā noteiktajiem būvdarbiem ir vislielākais.
65.11. Katrs komisijas loceklis veic atbilstošo piedāvājumu salīdzināšanu un izvērtēšanu, individuāli salīdzina un izvērtē piedāvājumus.
65.12. Ja izraudzītais pretendents atsakās slēgt iepirkuma līgumu ar pasūtītāju un neparaksta līgumu, Komisija pieņem lēmumu slēgt līgumu ar pretendentu, kurš piedāvājis nākamo saimnieciski izdevīgāko piedāvājumu vai iepirkumu pārtrauc, neizvēloties nevienu piedāvājumu.
65.13. Pirms lēmuma pieņemšanas par līguma slēgšanas tiesību piešķiršanu nākamajam pretendentam, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicies slēgt līgumu. Ja nepieciešams, Komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu.

XIV. Pretendenta pienākumi un tiesības
66. Pienākums iepirkuma komisijas noteiktajā termiņā sniegt atbildes uz iepirkuma komisijas pieprasījumiem par papildus informāciju. 
67. Pienākums segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
68. Tiesības pirms piedāvājumu iesniegšanas termiņa beigām grozīt vai atsaukt iesniegto piedāvājumu. Ja Pretendents groza piedāvājumu, tas iesniedz jaunu piedāvājumu ar atzīmi “GROZĪTAIS”. Tādā gadījumā komisija vērtē grozīto piedāvājumu.
69. Tiesības ne vēlāk kā 3 (trīs) darba dienas pirms piedāvājumu iesniegšanas termiņa beigām pieprasīt iepirkuma komisijai papildus informāciju par iepirkuma procedūras norises kārtību un iepirkuma priekšmetu.
70. Tiesības apstrīdēt iepirkuma komisijas lēmumu par iepirkuma līguma slēgšanas tiesību piešķiršanu, sūdzību iesniedzot SIA “Jēkabpils ūdens” 5 darba dienu laikā no rezultātu paziņošanas brīža.

XV. Iepirkuma komisijas pienākumi un tiesības
71. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.
72. Tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai Pretendents izskaidro dokumentus, kas iesniegti komisijai. 
73. Tiesības labot aritmētiskās kļūdas Pretendenta piedāvājumā, informējot par to Pretendentu. 
74. Tiesības pieaicināt atzinumu sniegšanai neatkarīgus ekspertus ar padomdevēja tiesībām. 
75. Iepirkuma komisija ir tiesīga Pretendentu kvalifikācijas un piedāvājumu atbilstības pārbaudi veikt tikai Pretendentam, kuram būtu piešķiramas iepirkuma līguma slēgšanas tiesības. 
76. Iepirkumu komisija ir tiesīga jebkurā brīdi pārtraukt vai izbeigt iepirkumu un neslēgt līgumu, ja tam ir objektīvs pamatojums, kā arī noraidīt Pretendenta piedāvājumu, ja Pretendenta piedāvātā cena pārsniedz Pasūtītāja budžeta iespējas. 
77. Tiesības izvēlēties nākamo saimnieciski visizdevīgāko piedāvājumu no piedāvājumiem ar zemāko cenu, ja izraudzītais Pretendents nenoslēdz iepirkuma līgumu ar Pasūtītāju tā norādītajā termiņā. 
78. Tiesības izdarīt grozījumus šajā iepirkuma procedūras nolikumā pirms piedāvājumu iesniegšanas termiņa beigām, to publiskojot.

XVI. Personas datu apstrāde
79. Pasūtītājs iepirkumā iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

XVII. Cita informācija
80. Pasūtītājs, ievērojot SPSIL prasības, var izdarīt grozījumus iepirkuma procedūras dokumentos.
81. Ieinteresētajam piegādātājam pirms piedāvājuma iesniegšanas ir nepieciešams pārliecināties, ka viņš ir iepazinies ar visu informāciju, kas ir publicēta pasūtītāja profilā attiecībā uz šo iepirkuma procedūru.
82. Piedalīšanās iepirkuma procedūrā ir ieinteresēto piegādātāju brīvas gribas izpausme.
83. Pretendents sedz visus izdevumus, kas saistīti ar piedāvājuma sagatavošanu un iesniegšanu. Pasūtītājs nesedz un nekompensē šos izdevumus neatkarīgi no iepirkuma procedūras norises un iznākuma. 
84. Pasūtītājs un Pretendents ar informāciju apmainās rakstiski latviešu valodā, nosūtot dokumentus pa pastu, vai pa faksu, elektroniski, vai piegādājot personiski.


Pielikumā:
1.pielikums – Pieteikums;
2.pielikums – Kvalifikācija;
3.pielikums – Darba organizācija
4.pielikums - Tehniskā specifikācija;
5. pielikums- Līguma projekts.

